
МОДЕЛ УГОВОРА
О ПРУЖАЊУ УСЛУГЕ ПРОЈЕКТАНТСКОГ НАДЗОРА НАД ИЗГРАДЊОМ ГАСНОГ ИНТЕРКОНЕКТОРА СРБИЈА - БУГАРСКА, ЈН-1/23

Овај уговор је закључен између:
РЕПУБЛИКА СРБИЈА
МИНИСТАРСТВО РУДАРСТВА И ЕНЕРГЕТИКЕ, Београд, Немањина 22-26, рачун: 840-1620-21, МБ: 17855182, ПИБ: 108509991, које заступа: Дубравка Ђедовић, министар Министарства рударства и енергетике (у даљем тексту: Наручилац)

и

Јавно предузеће Србијагас Нови Сад, улица Булевар Ослобођења 69, ПИБ: 104056656. Матични број: 20084600, које заступа: Душан Бајатовић, директор (у даљем тексту: Инвеститор)
и
назив :_______________________________________________________________________ 
адреса: ______________________________________________________________________
рачун: _________________________ МБ: ________________ ПИБ: ____________________
кога заступа :_____________________________________ директор				
(у даљем тексту: Пружалац услуге)	

и				
____________________________________________________________________________ 
____________________________________________________________________________
____________________________________________________________________________
(остали понуђачи из групе понуђача, односно подизвођачи, уколико је примењиво)


УГОВОРНЕ СТРАНЕ КОНСТАТУЈУ:

-да је Наручилац у складу са чланом 52. Закона о јавним набавкама („Службени гласник РС”, број 91/19, у даљем тексту: Закон), спровео отворени поступак јавне набавке Услуге пројектантског надзора над изградњом гасног интерконектора Србија-Бугарска;
-да је Пружалац услуге доставио Понуду број: _______ (у даљем тексту: Понуда), која испуњава све услове из Закона и конкурсне документације и чини саставни део овог уговора;
-да је Наручилац донео Одлуку о додели уговора број: _________ од _________ године, у складу са којом се закључује овај уговор између Наручиоца и Пружаоца услуге.
	


ПРЕДМЕТ УГОВОРА

Члан 1.

Предмет уговора је пружање услуга пројектантског надзора над изградњом гасног интерконектора Србија-Бугарска, у складу са Пројектним задатком из конкурсне документације, Понудом Пружаоца услуге, налозима Наручиоца/Инвеститора, у складу са прописима, нормативима и стандардима који важе за ову врсту посла, квалитетно уз поштовање професионалних правила струке.
УГОВОРЕНА ВРЕДНОСТ
Члан 2.

Уговорена вредност услуге из члана 1. овог уговора износи___________ динара, без ПДВ-а, односно ______________ динара,  са обрачунатим  ПДВ-ом.
Уговорна цена, представља укупну накнаду за извршење и завршетак Услуге и свих обавеза Пружаоца услуге у складу са Уговором.
Уговорена цена је фиксна и не може се мењати до завршетка услуге.

НАЧИН И ДИНАМИКА ПЛАЋАЊА

Члан 3.

Наручилац се обавезује да Пружаоцу услуге врши плаћање на следећи начин:
	 
	Укупно уговорена цена са ПДВ-ом плаћа се путем шест једнаких месечних ситуација и окончане ситуације која ће износити 10% од укупно уговорене вредности са ПДВ-ом и биће исплаћена након што је завршен рад Комисије за примопредају радова и издат Извештај Комисије за технички преглед објекта са препоруком за издавање употребне дозволе.
	Наручилац се обавезује да изабраном Пружаоцу услуге врши плаћања по испостављеним ситуацијама у року до 45 дана од дана пријема исправно испостављене ситуације у складу са Законом о роковима измирења новчаних обавеза у комерцијалним трансакцијама („Службени гласник РСˮ, број 119/12, 8/15, 113/17, 91/19, 44/21, 44/21 – др.закон, 130/21, 129/21 – др.закон и 138/22), под условом да је Пружалац услуге доставио банкарску гаранцију за добро извршење посла и полисе осигурања.
	Под исправно испостављеном ситуацијом сматра се ситуација која поседује сва обележја рачуноводствене исправе у смислу одредаба Закона о рачуноводству („Службени гласник РСˮ, број 73/19 и 44/21 – др.закон), пореских прописа и других прописа који уређују ову област и уз коју је Наручиоцу достављен Извештај о извршеној услузи, на које је претходно прибављена сагласност Инвеститора. 
	Уколико изабрани Пружалац услуге испостави ситуације које у неком елементу не испуњавају услове да буду прихваћене као рачуноводствена исправа и/или не достави Извештај о извршеним Услугама за период за који испоставља ситуацију и/или није претходно прибављена сагласност Инвеститора, исте неће бити прихваћене као основ за плаћање по овом уговору и биће враћене Извршиоцу у року од 10 (десет) радних дана од дана њиховог пријема, ради отклањања уочених недостатака и/или неправилности. 
	Плаћање ће се вршити искључиво на рачун Пружаоца услуге  ___________________ отворен код пословне банке __________________. 
	Привремена ситуација се сматра наплативом када је оверена од стране овлашћеног представника Наручиоца и Инвеститора.
	Пружалац услуге испоставља Наручиоцу ситуације које су потписане и оверене и од стране Инвеститора.
[bookmark: _Hlk129266057]	Пружалац услуге испоставља Окончану ситуацију на исти начин као и све претходне привремене ситуације. Услов за оверу и исплату окончане ситуације за Услугу је завршен рад Комисије за примопредају радова, односно потписаних Записника о примопредаји радова, Записник о коначном обрачуну изведених радова и издат Извештај Комисије за технички преглед објекта са препоруком за издавање употребне дозволе. Окончана ситуација износи 10% од укупно уговорене вредности са ПДВ-ом.
	 
УГОВОРЕНИ РОК ИЗВРШЕЊА ПРУЖАЊА УСЛУГЕ

Члан 4.

Рок извршења услуга пројектантског надзора које су предмет овог уговора траје од датума увођења Пружаоца услуге у посао до завршетка уговора о грађењу и техничког прегледа изведеног објекта. Пружалац услуге може по потреби скрати или продужи рок за извршење услуге у складу са динамиком извођења радова без додатне надокнаде или одбитка. Уговорне обавезе Пружаоца услуге се сматрају извршеним након добијања позитивног мишљења Комисије за технички преглед објекта и достављања завршног извештаја.   
Планирани рок за завршетак радова на изградњи гасног интерконектора Србија –Бугарска је до 13. октобра 2023. године. 
 Рок важења Уговора је 12 месеци од дана закључења.
 Продужење рока из разлога за које Пројектантски надзор одговара а који се не односи на продужење рока за који су одговорни Извођач радова или Наручилац могуће је, на писани захтев Пројектантског надзора поднет у року од 7 дана од дана настанка околности због којих је потребно продужење рока. Писани захтев мора да садржи образложење захтева за продужење рока за извршење услуга пројектантског надзора. Одлуку о продужењу рока доноси Наручилац у року од 7 дана од пријема писаног захтева.
          У случају продужења рока за извођење радова, услед кашњења од стране Извођача радова, или услед других околности за које није одговоран Пројектантски надзор, рок за извршење услуга пројектантског надзора могуће је продужити на писани захтев Наручиоца. Наручилац ће писани захтев са образложењем доставити Пројектантском надзору у року од 7 дана од дана сазнања да постоје околности које захтевају продужење рока извршења услуга пројектантског надзора.
         Уговорени рок је продужен када уговорне стране у измене Уговора о томе постигну писани споразум.
           






СРЕДСТВА ОБЕЗБЕЂЕЊА

Члан 5.
	
               Пружалац услуге се обавезује да у року од 15 дана од дана закључења овог уговора, преда Наручиоцу:
-банкарску гаранцију за добро извршење посла, која ће бити са клаузулама: неопозива, без права на приговор, безусловна и платива на први позив, а у складу са чланом 1087. Закона о облигационим односима. 
	Банкарска гаранција за добро извршење посла издаје се у висини од 10% од укупног износа уговора без ПДВ-а, са роком важности који је 60 дана дужи од датума завршетка Услуге дефинисаног чланом  4. Уговора, односно у трајању од 14 месеци од дана закључења уговора. 
	Ако се за време трајања уговора промене рокови за извршење уговорне обавезе, важност банкарске гаранције за добро извршење посла мора да се продужи, односно ускладити са овом променом. Наручилац ће реализовати банкарску гаранцију за добро извршење посла у случају да Пружалац услуге не буде извршавао своје уговорне обавезе у складу са Уговором или не одржава гаранцију важећом на начин утврђен Уговором. Пре покретања поступка реализације ове банкарске гаранције Наручилац је у обавези да о томе обавести Пружаоца Услуга . Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова, или друге њене битне елементе. 
	У случају продужења рока важења банкарске гаранције за добро извршење посла, износ те гаранције се не може смањити.

ПОЛИСА ОСИГУРАЊА

Члан 6.

Пружалац услуге чија понуда буде изабрана као најповољнија дужан је да у року од 15 (петнаест) дана од дана закључења уговора Наручиоцу достави полису осигурања од професионалне одговорности за штету коју може причинити другој страни, односно трећем лицу, у складу са Правилником о условима осигурања од професионалне одговорности („Службени гласник РС”, број 40/15) и полису осигурања запослених од последица несрећног случаја, у свему према важећим законским прописима.
	
ОБАВЕЗЕ НАРУЧИОЦА 

Члан 7.

Наручилац се обавезује да:
-за пружену Услугу плати Пружаоцу услуга цену наведену у Уговору о пружању услуга, у законским роковима, на начин и под условима дефинисаним Уговором;
-именује лице као представника Наручиоца на реализацији Пројекта.

Уколико Наручиоци током периода извршења услуге пројектантског надзора одустану од њеног извршења или појединих делова, дужан је да писмено обавести Пружаоца услуге о свом одустајању и да надокнаде све трошкове које је Пружалац услуге имао до дана пријема обавештења о одустајању.

ОБАВЕЗЕ ИНВЕСТИТОРА
Члан 8.
 
Инвеститор је у обавези да:
-уведе Пружаоца услуге у посао и о томе сачини записник;
-именује овлашћено лице за праћење реализације овог уговора и у року од пет дана од дана закључења Уговора, и о томе у писаној форми обавести Наручиоца и Пружаоца услуге;
-оверава достављене извештаје Пружаоца услуге о извршеном нивоу услуге, а који су саставни део привремених ситуација и окончане ситуације;
-оверава испостављене ситуације и доставља их Наручиоцу ради плаћања по истим.
-преда Пружаоцу услуге комплетну техничку документацију.

ОБАВЕЗЕ ПРУЖАОЦА УСЛУГЕ

Члан 9.

Пружалац услуге се обавезује да:
-изврши у складу са одредбама Закона о планирању и изградњи и другим важећим законима, прописима и стандардима који важи за ову врсту посла, квалитетно и уз строго поштовање професионалних правила своје струке;
-изврши у складу са захтевима из Пројектног задатка и усвојене Понуде бр. _____________, који су саставни део овог Уговора;
-изврши услугу у роковима ближе утврђеним чланом 4. овог Уговора;
-у року од 7 дана од дана закључења уговора достави решења о вршиоцима пројектантског надзора именованим као кључно особље у Понуди, по областима наведеним у Понуди;
Пружалац услугеће извршити Услугу и своје обавезе по овом Уговору са дужном пажњом, ефикасно и економично, у складу са опште прихваћеним правилима струке.
Пружалац услуге ће увек деловати, у погледу било ког питања у вези са овим Уговором или Услугом, као добронамерни саветник Наручиоца, и увек ће подржавати и чувати легитимне интересе Наручиоца у сваком контакту са трећим лицима.
Пружалац услуге је дужан да за извршење Услуге ангажује квалификовано стручно и друго особље на начин приказан у оквиру Понуде.
Пружалац услуге је у обавези да у фази подношења Понуде, детаљно сагледа све обавезе и задатке и да сходно томе дефинише потребан број и профил особља Пружаоца услуге које ће бити ангажовано на извршењу Услуге и Уговора.
Пружалац услуге не може вршити измену Кључног особља наведеног у Понуди. Уколико је, из објективних разлога, који су изван контроле Пружаоца услуге, као што су смрт, пензионисање, болест и сл. неопходно извршити замену Кључног особља, као и уколико се појави потреба да услуга врши након радног времена Пружаоца услуге или у дане викенда и државних празника, Пружалац услуге је у обавези да обезбеди замену Кључног особља.
Пружалац услуге је дужан обезбедити замену особљем квалификација и референци једнаких или бољих од првобитно именованог, уз претходну писану сагласност Наручиоца.
Пружалац услуге нема основа за потраживање додатних трошкова услед замене особља.
Уколико Наручилац констатује да је било који члан особља Пружаоца услуге (Кључног или осталог):
(I)	починио озбиљан прекршај процедуре, пропуст или се не понаша у складу са пословном етиком, односно постоји оптужница против њега за кривично дело, или
(II)	није одговорио на задатке адекватно и на задовољство Наручиоца,
Пружалац услуге ће, на писани захтев Наручиоца у коме су образложени разлози и основ, изузети тог члана особља из свих активности на реализацији Услуге и Уговора и обезбедити замену особом квалификација и референци прихватљивих за Наручиоца.
Пружалац услуге нема основа за потраживање додатних трошкова услед изузимања особља.

ИЗМЕНА УГОВОРА
Члан 10.

Наручилац може током трајања уговора о јавној набавци у складу са одредбама члана 154. -161. ЗЈН да измени уговор без спровођења поступка јавне набавке, уколико за то постоје оправдани разлози.
Током трајања уговора, дефинисани рокови извршења из члана 4. овог уговора, могу се мењати уколико постоје објективни разлози наведени у члану 4. овог уговора који не зависе од воље уговорних страна. 
Рок трајања уговора може се изменити искључиво у писаној форми у виду анекса овог уговора, сагласно одредбама Закона о јавним набавкама којим се регулишу измене уговора.
У описаним околностима овог члана ниједна уговорна страна не може да тражи накнаду штете.
Дефинисани рокови извршења из члана 4. овог уговора, могу се мењати и у околностима више силе. 

ВИША СИЛА

Члан 11.

Уколико после закључења овог уговора наступе околности више силе које доведу до ометања или онемогућавања извршења обавеза дефинисаних Уговором, рокови извршења обавеза ће се продужити за време трајања више силе.
Виша сила подразумева екстремне и ванредне догађаје који се не могу предвидети, који су се догодили без воље и утицаја Уговорних страна и који нису могли бити спречени од стране погођене вишом силом. Вишом силом могу се сматрати поплаве, земљотреси, пожари, политичка збивања (рат, нереди већег обима, штрајкови), императивне одлуке власти (забрана промета увоза и извоза) и сл.
Уговорна страна погођена вишом силом, одмах ће у писаној форми обавестити другу страну о настанку непредвиђених околности и доставити одговарајуће доказе. 




УГОВОРНА КАЗНА  
Члан 12.

Уколико Пружалац услуге не испуни своје обавезе – услуге у појединачним роковима дефинисаним у члана 4. овог уговора, а под условом да до кашњења није дошло кривицом Наручиоца, нити услед објективних разлога дефинисаних у чланиу 6. овог уговора нити услед дејства више силе, обавезан је да за сваки дан закашњења плати Наручиоцу на име уговорне казне износ од 2‰ дневно од укупне цене неизвршене или закаснеле услуге, с тим да укупан износ уговорне казне не може прећи 5% укупне цене услуге из члана 2. став 1. овог уговора. 
Право Наручиоца на наплату уговорне казне не утиче на право Наручиоца да захтева накнаду штете.
         
ПРОМЕНА ПОДАТАКА
Члан 13.

Пружалац услуге је дужан да, без одлагања, писмено обавести Наручиоца о било којој промени у вези са испуњеношћу услова из поступка јавне набавке која наступи током важења уговора, и да је документује на прописан начин.
Уколико у реализацији Уговора дође до промене лица које је ангажовано као експерт (због престанка радног односа код Пружаоца услуге, раскид уговора о делу, болести и сл.), а на његово место ступи други експерт, Пружалац услуге је дужан да достави све тражене доказе из конкурсне документације како би Наручилац проверио да ли нови експерт испуњава све услове и има минимум исти број пондера као и први.

ПОСЛОВНА ТАЈНА

Члан 14.

Уговорне стране су сагласне да је резултат вршења услуге из члана 1. овог уговора власништво Наручиоца.
Пружалац услуге и чланови експертског тима су дужни да са документима који су им дата на коришћење поступају у складу са врстом тајности који ти документи имају (пословна, службена или државна тајна), као и да добијене материјале и документа за потребе реализације услуге из члана 1. овог уговора не може користити  у друге сврхе нити давати трећим странама, нити обавештавати јавност о реализацији предметне услуге без сагласности Наручиоца.

ПРЕЛАЗНЕ И ЗАВРШНЕ ОДРЕДБЕ

      Члан 15.
	
За све што није предвиђено овим уговором, примењиваће се одредбе Закона о облигационим односима.



[bookmark: _GoBack]Члан 16.
	
Потраживања из овог уговора не могу се уступати другим правним или физичким лицима, нити се на њима може успостављати заложно право, односно не могу на било који други начин бити коришћена као средство обезбеђења према трећим лицима.

Члан 17.

Овај уговор се сматра закљученим даном потписивања обе уговорне стране и траје 12 месеци.  
Свака Уговорна страна може једнострано раскинути овај уговор  у случају када друга страна не испуњава или неблаговремено испуњава своје обавезе преузете овим уговором.
О раскиду Уговора, свака страна је дужна писаним путем обавестити другу страну.
Уговор ће се сматрати раскинутим по протеку рока од 15 дана од дана пријема писаног обавештења о раскиду уговора.
Уколико Наручилац претрпи штету услед неиспуњења уговорних обавеза или задоцњења у њиховом извршењу од стране Пружаоца услуге, Пружалац услуге је дужан да му надокнади штету у целини.

Члан 18.

Све евентуалне спорове који настану из, или поводом овог уговора, стране потписнице ће покушати да реше споразумно.
Уколико дође до спора, надлежан је Привредни суд у Београду.

Члан 19.

Овај уговор је сачињен у 9 (девет) истоветних примерака, од којих свака страна задржава по 3 (три) примерка.

ПРУЖАЛАЦ УСЛУГЕ                                                                  НАРУЧИЛАЦ
           
                                                   
   _________________                                                                 ___________________	                                                                                      
        директор                                            		                              министар
                      Дубравка Ђедовић


                          ИНВЕСТИТОР

                 _______________________
                     генерални директор
                        Душан Бајатовић

